Source: http://www.icf.sk/icf-sr/stanovy
Timestamp: 2019-02-18 12:47:03+00:00
Document Index: 928513

Matched Legal Cases: ['čl.\n6', 'čl. 1', 'čl. 1', 'čl. 1', 'čl. 2', 'čl. 2', 'čl. 1', 'čl. 1', 'čl. 1', 'čl. 2', 'čl. 1', 'čl. 1', 'čl. 2', 'čl. 3', 'čl. 1', 'čl. 5', 'čl. 3', 'čl. 4', 'čl. 3']

O ICF - Slovenská pobočka
27.feb.2019 - 1.mar 2019
Brief Coaching - ucelený kurz koučovania akreditovaný ICF (ACTP) - 1. modul
20.mar.2019 - 21.mar 2019
25.mar.2019 - 26.mar 2019
30.mar.2019 - 10.apr 2019
10.máj.2019
20.máj.2019
23.máj.2019 - 24.máj 2019
31.máj.2019 - 1.jún 2019
Jarný Peer Camp ICF a SAKo: Quo vadis, koučing a kouči?
12.jún.2019 - 13.jún 2019
Úvod > ICF SR > Stanovy
ICF - Slovenská pobočka
1. Občianske združenie ICF - Slovenská pobočka je združením fyzických osôb a právnických osôb.
2. Občianske združenie ICF - Slovenská pobočka používa skratku ICF - SK.
3. ICF - Slovenská pobočka má samostatnú právnu subjektivitu.
4. Sídlom ICF - Slovenská pobočka je mesto Keltská 1/A, 851 10 Bratislava.
5. V občianskom združení ICF - Slovenská pobočka sa organizačné zložky nezriaďujú.
Poslanie, cieľ a činnosť
1. Poslaním ICF - Slovenská pobočka je podpora rozvojového potenciálu, vzdelávania a tvorivej duševnej aktivity človeka.
2. Ciele združenia sú najmä tieto:
a) Združovať jednotlivcov a inštitúcie, ktoré sa koučovaním profesionálne zaoberajú alebo sa oň zaujímajú za účelom profesijného a/alebo osobnostného rozvoja a riešenia problémov.
b) Šíriť koučovanie na Slovensku, neustále zvyšovať jeho kvalitu, kultivovať trh, dodržiavať etické a profesijné štandardy a podporovať výmenu informácií v odbore.
c) Rozvíjať koučovanie prostredníctvom projektov, výcvikov, kurzov, prednášok, seminárov, workshopov, konferencií a ďalších aktivít zvyšujúcich jeho odbornú a spoločenskú prestíž.
d) V spolupráci s národnými a medzinárodnými vedeckými spoločnosťami a profesijnými inštitúciami vytvárať kvalifikačné a akreditačné systémy pre koučovanie v neziskovej i komerčnej oblasti.
e) Hájiť záujmy svojich členov i osôb, ktoré sú dotknuté ich záujmami – a to voči iným osobám, organizáciám, obciam, politickým stranám a hnutiam, cirkvám, štátu a orgánom štátnej moci a správy.
3. ICF - Slovenská pobočka realizuje činnosť aj v oblasti kultúry, ochrany a rozvoja duchovných hodnôt.
Orgány združenia ICF - Slovenská pobočka
1. Orgánmi ICF - Slovenská pobočka sú:
b) prezident ICF - Slovenská pobočka,
c) viceprezident ICF - Slovenská pobočka,
d) rada ICF - Slovenská pobočka.
1. Najvyšším orgánom ICF - Slovenská pobočka je Zhromaždenie členov (ďalej len ZČ), ktoré je zložené zo všetkých členov ICF - Slovenská pobočka.
2. Do pôsobnosti ZČ patrí:
3. Rokovanie ZČ zvoláva prezident ICF - Slovenská pobočka podľa potreby ICF - Slovenská pobočka spravidla raz ročne. Rokovanie ZČ je však prezident povinný zvolať kedykoľvek, ak ho o to písomne požiada aspoň polovica členov ICF - Slovenská pobočka.
4. Rokovanie ZČ vedie prezident ICF - Slovenská pobočka.
5. ZČ je spôsobilé rokovať a hlasovať, ak je na rokovaní prítomná nadpolovičná väčšina všetkých členov.
Rozhoduje nadpolovičná väčšina hlasov prítomných členov a hlasov neprítomných členov, ktorí splnomocnili niektorého z prítomných členov na zastupovanie.
6. Z rokovaní ZČ sa vypracúva zápisnica, ku ktorej sa priloží prezenčná listina s podpismi prítomných členov. Zápisnicu podpíše zapisovateľ a prezident ICF - Slovenská pobočka, ktorý ju opatrí odtlačkom ICF - Slovenská pobočka. Zápisnice sa evidujú.
7. Hlasovanie je možné uskutočniť PER-ROLAM /elektronicky alebo písomne/ pričom v návrhu na predmet hlasovania bude uvedený aj termín vyjadrenia. V prípade, že sa člen v stanovenom termíne nevyjadrí /kladne alebo záporne/ znamená to jeho neúčasť na hlasovaní.
Prezident ICF - Slovenská pobočka
1. Združenie ICF - Slovenská pobočka vedie a navonok zastupuje prezident ICF - Slovenská pobočka. Fukčné obdobie prezidenta je jeden rok. Prezident môže byť zvolený na ďalšie obdobie avšak spolu len na dve funkčné obdobia.
2. Do pôsobnosti prezidenta ICF - Slovenská pobočka patrí:
a) koná za ICF - Slovenská pobočka ako štatutárny zástupca,
b) vedie rokovania Rady ICF - Slovenská pobočka,
c) zodpovedá za kanceláriu ICF - Slovenská pobočka a v súvislosti s tým je oprávnený vydávať záväzné nariadenia týkajúce sa činnosti, organizácie a udržiavania poriadku v kancelárii ICF - Slovenská pobočka,
d) rozhodovanie a konanie v ďalších veciach, podľa ustanovení týchto stanov a iných poriadkov ICF - Slovenská pobočka.
Viceprezident ICF - Slovenská pobočka
Rada ICF – Slovenská pobočka volí na funkčné obdobie viceprezidenta ICF - Slovenská pobočka na návrh členov rady ICF - Slovenská pobočka. Fukčné obdobie viceprezidenta je jeden rok.
Viceprezident sa volí nadpolovičnou väčšinou hlasov prítomných členov rady ICF – Slovenská pobočka a hlasov neprítomných členov, ktorí splnomocnili niektorého z prítomných členov na zastupovanie.
1. Viceprezidenta je možné odvolať na návrh prezidenta ICF - Slovenská pobočka.
2. Do pôsobnosti viceprezidenta patrí:
a) zastupuje prezidenta ICF - Slovenská pobočka vo veciach, na ktoré ho splnomocnil prezident ICF - Slovenská pobočka,
b) je členom Rady ICF - Slovenská pobočka,
c) ostatné oprávnenia a povinnosti, ktoré mu priznávajú a ukladajú tieto stanovy a iné poriadky ICF - Slovenská pobočka.
3. Prezident ICF - Slovenská pobočka poverí viceprezidenta ICF - Slovenská pobočka vykonávaním oprávnení a povinností prezidenta ICF - Slovenská pobočka v plnom rozsahu pre prípad svojej neprítomnosti.
Rada ICF - Slovenská pobočka
1. Rada ICF - Slovenská pobočka je výkonným orgánom združenia a najvyšším orgánom ICF - Slovenská pobočka medzi zasadnutiami ZČ.
2. Rada má 5 členov: Prezidenta, viceprezidenta, člena rady, , koordinátora, a pokladníka. Funkcie v rade nesmú byť kumulované a vykonávané jedným človekom.
3. Do pôsobnosti Rady ICF - Slovenská pobočka patrí:
a) koordinuje a zjednocuje činnosť členov ICF - Slovenská pobočka,
b) ďalšie záležitosti, ktoré určujú tieto stanovy.
4. Zasadnutia Rady ICF - Slovenská pobočka zvoláva prezident ICF - Slovenská pobočka podľa potreby, spravidla dvakrát ročne.
5. Z rokovaní Rady ICF - Slovenská pobočka sa vypracúvajú zápisnice, ktoré sa vždy evidujú. Pre náležitosti zápisnice z rokovania platia obdobne ustanovenia Hlavy IV, čl.
6. Za účelom výkonu niektorých úkonov materiálno-technického a informačného charakteru, ktoré patria do pôsobnosti prezidenta ICF - Slovenská pobočka a Rady ICF - Slovenská pobočka môže
Rada ICF - Slovenská pobočka po dohode s prezidentom ICF - Slovenská pobočka a na jehonávrh zriadiť kanceláriu a zvoliť generálneho sekretára ICF - Slovenská pobočka. Generálny sekretár zodpovedá za svoju činnosť prezidentov ICF - Slovenská pobočka, ktorý môže kedykoľvek navrhnúť jeho odvolanie, o ktorom rozhodne Rada.
7. Za účelom zabezpečenia finančných prostriedkov pre schválené aktivity ICF – Slovenská pobočka zhromaždenie členov ICF – Slovenská pobočka určuje na každý rok výšku členského príspevku.
Členský príspevok sa viaže na aktivity a služby pre členov a jeho zaplatením má člen nárok na ich využitie.
8. Člen, ktorý nezaplatil členský príspevok nemá nárok na využitie aktivít a služieb organizovaných ICF Slovenská pobočka. Môže však tak kedykoľvek urobiť a jeho zaplatením získa člen nárok na využitie aktivít a služieb ICF slovenská pobočka.
Vznik členstva v ICF - Slovenská pobočka
1. Členom ICF - Slovenská pobočka sa môže stať každý fyzická osoba, ktorá súhlasí so stanovami s cieľom činnosti ICF - Slovenská pobočka, spolupracuje pri ich napĺňaní a zaplatí členský príspevok na bežný rok.
2. Členstvo vzniká dňom prijatia za člena ICF Global a prihlásení do slovenskej pobočky ICF Chapter Slovakia
1. Člen ICF - Slovenská pobočka má tieto povinnosti:
a) zachovávať a snažiť sa o dobré meno ICF - Slovenská pobočka,
b) platiť členský príspevok,
c) zúčastňovať sa práce v ICF - Slovenská pobočka a prispievať tak k dosiahnutiu cieľa činnosti podľa Hlavy II,
d) dodržiavať stanovy združenia a etické princípy vyplývajúc zo zamerania združenia, plniť uznesenia orgánov združenia,
e) v prípade, že je zvolený do funkcie alebo do orgánu ICF - Slovenská pobočka, vykonávať úlohy a povinnosti vyplývajúce z toho na prospech ICF - Slovenská pobočka.
2. Člen ICF - Slovenská pobočka má tieto práva:
a) voliť a byť volený do funkcií a do orgánov ICF - Slovenská pobočka,
b) interpelovať prezidenta, viceprezidenta a členov Rady ICF - Slovenská pobočka,
c) zúčastňovať sa práce v ICF - Slovenská pobočka, využívať informácie a produkty združenia,
d) zúčastňovať sa podujatí a akcií organizovaných ICF - Slovenská pobočka ako aj podujatí a akcií organizovaných pre ICF - Slovenská pobočka.
1. Členstvo v ICF - Slovenská pobočka sa pozastavuje, ak člen nezaplatil členský príspevok podľa Hlavy VIII, čl. 1 do konca marca bežného kalendárneho roku Pozastavenie členstva v tomto prípade zaniká zaplatením členského príspevku.
2. Členstvo v ICF - Slovenská pobočka možno okrem prípadu podľa Hlavy X, čl. 1 pozastaviť na základe rozhodnutia prezidenta ICF - Slovenská pobočka, a to len ak člen ICF - Slovenská pobočka, ktorého sa rozhodovanie o pozastavení členstva dotýka, porušil svoje povinnosti uvedené v Hlave IX, čl. 1, ak je pozastavenie členstva nevyhnutné v záujme zachovania dobrého mena ICF - Slovenská pobočka alebo zabránenia vzniku alebo nárastu škody.
3. Pozastavenie členstva podľa Hlavy X, čl. 2 zruší prezident ICF - Slovenská pobočka, ak pominú dôvody, pre ktoré bolo toto členstvo pozastavené.
4. Rozhodnutie o pozastavení členstva zruší Zhromaždenie členov ICF - Slovenská pobočka, ak sa preukáže, že prezident ICF - Slovenská pobočka dané členstvo pozastavil nelegitímne.
5. Počas doby, kedy je členstvo pozastavené, neuplatňuje dotknutý člen práva uvedené v Hlave IX, čl. 2 písm. a), c), d).
Vylúčenie člena z ICF - Slovenská pobočka
1. Člena ICF - Slovenská pobočka vylúči Rada, ak zistí, že opakovane (napriek upozorneniu) alebo hrubo porušil svoje povinnosti uvedené v Hlave IX, čl. 1 alebo porušením týchto povinností spôsobil ICF - Slovenská pobočka značnú škodu.
2. Pri rozhodovaní o vylúčení člena sa koná ústne pojednávanie, na ktoré je nutné pozvať i dotknutého člena. Ak sa bez závažných dôvodov na pojednávanie nedostaví, môže sa pojednávať i bez jeho účasti.
3. Rozhodnutie o vylúčení člena zruší Zhromaždenie členov, ak zistí, že Rada vylúčila daného člena nelegitímne.
1. Členstvo v ICF - Slovenská pobočka zaniká:
a) vylúčením člena podľa Hlavy XI,
c) nezaplatením členského príspevku do 30 dní po uplynutí lehôt uvedených v Hlave X, čl. 1 bez závažného dôvodu napriek upozorneniu,
d) obmedzením a pozbavením spôsobilosti na právne úkony,
1. Rozhodnutie o pozastavení členstva, o vylúčení člena, o zrušení pozastavenia členstva, o zrušení i o pozastavení členstva a o zrušení rozhodnutia o vylúčení člena sa vydáva písomne, pričom jeho obsah sa musí preukázateľne oznámiť dotknutému členovi ICF - Slovenská pobočka.
2. Písomné vyhotovenie rozhodnutia musí obsahovať podpisy oprávnených osôb a odtlačok pečiatky ICF - Slovenská pobočka.
3. Rozhodnutie nadobúda právoplatnosť oznámením dotknutému členovi.
Hospodárenie ICF - Slovenská pobočka - Všeobecné ustanovenie o hospodárení
1. ICF - Slovenská pobočka hospodári so svojím majetkom samostatne, pričom správu a iné právne úkony s majetkom ICF - Slovenská pobočka zveruje svojim orgánom, ktoré sú povinné nakladať s ním v prospech združenia, v súlade s právnymi predpismi a dobrými mravmi.
Majetok ICF - Slovenská pobočka
1. Majetok ICF - Slovenská pobočka tvoria finančné hodnoty a iné hodnoty.
2. Finančné hodnoty majetku ICF - Slovenská pobočka sú tvorené:
a) členskými príspevkami členov ICF - Slovenská pobočka, čo je 10% členskýho zaplateného do ICF Global
b) darmi a príspevkami právnických a fyzických osôb,
c) finančnými prostriedkami získanými z podnikateľskej a záujmovej činnosti ICF - Slovenská pobočka.
3. Iné hodnoty majetku ICF - Slovenská pobočka sú tvorené hnuteľným a nehnuteľným majetkom ICF - Slovenská pobočka.
Hospodárenie s finančnými hodnotami majetku ICF - Slovenská pobočka
1. S finančnými hodnotami majetku ICF - Slovenská pobočka hospodári v mene ICF - Slovenská pobočka prezident ICF - Slovenská pobočka, alebo, ak tak ustanoví prezident ICF - Slovenská pobočka, viceprezident ICF - Slovenská pobočka, alebo pokladník.
2. Hospodárenie podľa Hlavy XVI, čl. 1 zahŕňa správu a nakladanie s finančnými hodnotami majetku ICF - Slovenská pobočka, pričom pod pojmom nakladanie sa chápe:
a) platby poplatkov štátnym a iným orgánom,
b) platby za realizáciu činností, ktoré organizuje združenie,
c) platby na výkon činností, ktoré realizuje člen združenia,
d) platby za prenájom kancelárskych a iných priestorov, ktoré využíva združenie na svoje účely,
e) príjem darov a príspevkov od fyzických a právnických osôb,
f) príjem finančných prostriedkov získaných podnikateľkou a záujmovou činnosťou združenia.
3. Nakladanie s finančnými hodnotami majetku združenia sa eviduje predovšetkým formou príjmových a výdavkových dokladov.
4. Pokladník vykonávajúci hospodárenie s finančnými hodnotami združenia vypracúva na konci kalendárneho roku Správu o hospodárení s finančnými hodnotami majetku združenia, ktorú predkladá na rokovaní ZČ.
5. Za účelom kontroly hospodárenia s finančnými hodnotami majetku združenia môže ZČ zvoliť revízora, v pôsobnosti ktorého bude kontrola hospodárenia s finančnými hodnotami majetku združenia a kontrola nakladania s hnuteľnými vecami vo vlastníctve združenia vykonávaná členom
Rady združenia. Funkčné obdobie revízora je jednoročné.
Hospodárenie s inými hodnotami majetku ICF - Slovenská pobočka
1. O spôsobe hospodárenia s inými hodnotami majetku združenia rozhoduje a s týmto majetkom nakladá ZČ.
2. ZČ prenesie oprávnenie nakladať s hnuteľnými vecami vo vlastníctve združenia, ak nejde o veci väčšej hodnoty, na niektorého člena Rady združenia. Takýto člen je povinný na požiadanie ZČ predložiť na konci kalendárneho roka Správu o nakladaní s hnuteľným majetkom združenia, ktorú
predloží na rokovaní ZČ.
3. S nehnuteľnými vecami a s hnuteľnými vecami väčšej hodnoty, ktoré sú vo vlastníctve združenia je oprávnené nakladať výlučne ZČ.
4. Zmluvu o scudzení nehnuteľného majetku alebo hnuteľného majetku väčšej hodnoty, ktoré sú vo vlastníctve združenia uzatvára v mene ZČ prezident združenia, ktorý je oprávnený na dosiahnutie takejto zmluvy vykonávať potrebné úkony, vždy však len na základe poverenia ZČ a v jeho medziach.
5. Správu hnuteľných a nehnuteľných vecí, ako aj kancelárskych priestorov, ku ktorým má združenia užívacie právo, nie však právo vlastnícke, vykonáva prezident združenia v súčinnosti s Radou združenia. Vstup a užívanie takýchto hnuteľných vecí a kancelárskych priestorov je v rozsahu zodpovedajúcom možnostiach združenia a v súlade s predpismi združenia umožnené všetkých členom združenia.
Zmena stanov ICF - Slovenská pobočka
1. Stanovy ICF - Slovenská pobočka je oprávnené meniť ZČ, na základe návrhu Rady združenia alebo písomného návrhu aspoň jednej tretiny členov združenia, predloženom všetkých členom združenia najneskôr dva kalendárne týždne pred konaním rokovania ZČ, na ktorom sa má o zmene stanov združenia rozhodnúť. O zmene stanov združenia rozhoduje ZČ dvojtretinovou väčšinou platných hlasov všetkých členov.
1. Ak člen združenia poruší svoje povinnosti uvedené v Hlave IX, čl. 2, je možné voči nemu disciplinárne konať.
2. Disciplinárne konanie podľa Hlavy XIX, čl. 1 vykonáva prezident združenia.
3. Ak sa preukáže, že došlo k porušeniu povinností zakladajúcej disciplinárne konanie podľa Hlavy XIX, čl. 1, je možné uložiť tieto sankcie:
b) finančná pokuta do výšky 33 (tridsaťtri) Eur,
c) pozastavenie výkonu niektorých práv uvedených v Hlave IX, čl. 2 písm. d), na dobu najviac troch mesiacov,
d) zákaz vstupu do kancelárie združenia po dobu najviac troch mesiacov.
4. Nesplnenie uloženej povinnosti podľa Hlavy XIX, čl. 3 písm. b) sa považuje za opakované porušenie povinnosti podľa Hlavy XI, čl. 1.
5. Voči rozhodnutiu prezidenta o uložení sankcie v disciplinárnom konaní sa možno odvolať v lehote 3 dní od oznámenia rozhodnutia k Rade združenia. Vo veciach náležitostí takéhoto rozhodnutia sa použijú primerane ustanovenia Hlavy XIII, s výnimkou nadobudnutia právoplatnosti, ktorá v prípade určenom v tomto odseku nastupuje po márnom uplynutí lehoty určenej na odvolanie.
6. Voči rozhodnutiu Rady združenia o odvolaní podľa Hlavy XIX, čl. 5 nie je možné podať odvolanie. Vo veciach náležitostí rozhodnutia o odvolaní sa použijú primerane ustanovenia Hlavy XIII.
7. Disciplinárne konanie vo veciach porušenia záväzných nariadení prezidenta podľa Hlavy V, čl. 3 písm. uskutočňuje prezident združenia, o odvolaní voči jeho rozhodnutiu rozhoduje Rada združenia. Ostatné ustanovenia o disciplinárnom konaní sa použijú primerane.
8. Rozhodnutie o uložení sankcie o disciplinárnom konaní vydané prezidentom združenia alebo Radou združenia zručí ZČ, ak sa preukáže že bolo vydané nelegitímne.
9. Podrobnosti o disciplinárnom konaní môžu upraviť vnútorné poriadky združenia a nariadenia prezidenta združenia.
Hlava XX
Zánik ICF - Slovenská pobočka
1. ICF - Slovenská pobočka zaniká dobrovoľným rozpustením alebo zlúčením s iným občianskym združením. ICF - Slovenská pobočka je oprávnené zrušiť aj ZČ, na základe písomného návrhu aspoň tretiny členov združenia, predloženom všetkým členom združenia najneskôr 1 kalendárny mesiac pred konaním rokovania ZČ, na ktorom sa má o zrušení združenia rozhodnúť. ZČ rozhoduje o zrušení združenia dvojtretinovou väčšinou hlasov všetkých členov ICF - Slovenská pobočka, pričom sa vyžaduje prítomnosť viac ako dvoch tretín všetkých členov ICF - Slovenská pobočka . Ak združenie zaniká rozpustením, ZČ ustanoví likvidátora, ktorý do 15 dní od ukončenia likvidácie oznámi jej zánik. Pri likvidácii združenia sa najprv uhradia všetky jeho záväzky.
Hlava XXI
Lehoty na začatie konania
1. Konanie o pozastavení členstva, vylúčení člena a disciplinárne konanie nie je možné začať rozhodnúť, ak od vzniku skutočností napĺňajúcich podmienky potrebné na začatie príslušného konania uplynul jeden kalendárny rok.
2. ZČ nemôže zrušiť príslušné rozhodnutie podľa Hlavy X, čl. 4, Hlavy XI, čl. 3, ak od času nadobudnutia právoplatnosti príslušných rozhodnutí u
3. plynuli dva kalendárne mesiace.
Účinnosť stanov ICF - Slovenská pobočka
1. Tieto stanovy nadobúdajú platnosť dňom 8.februára 2013 a účinnosť dňom ich schválenia Ministerstvom vnútra Slovenskej republiky.
2. Združenie vzniká dňom registrácie na Ministerstve vnútra SR.
Za správnosť : Zuzana Karpinská, PhD.
Prezident obč.združenia
ICF Slovenská pobočka
Copyright © 2019 www.icf.sk - Created by nic.sk